На основу члана 32. став 1. тачка 6. Закона о локалној самоуправи („Службени гласник РС“, број 129/07, 83/14-други закон и 101/16-други закон), члана 37. став 1. тачка 6. Статута општине Инђија – пречишћен текст („Службени лист општине Инђија“, број 9/13), а у вези тачке 1. Закључка Владе Републике Србије 05 Број: 023-8410/2015 од 13.08.2015. године,

Скупштина општине Инђија, на седници одржаној дана 10.јула 2017. године донела је

**О Д Л У К У**

**О ОТПИСУ ПОТРАЖИВАЊА ОПШТИНЕ ИНЂИЈА**

**ПРЕМА ПРИВРЕДНОМ ДРУШТВУ ЗА ГРАЂЕЊЕ,**

**РЕМОНТ И ОДРЖАВАЊЕ ПРУГА ЗГОП А.Д. НОВИ САД**

1. Скупштина општине Инђија, одобрава, да се отпише потраживање Општине

Инђија, према Привредном душтву за грађење, ремонт и одржавање пруга ЗГОП а.д. Нови Сад, матични број 08024596, по основу пореза на зараде који је уступљени приход буџета локалне самоуправе, са стањем на дан 31. децембра 2016. године утврђеним Записником Министарства финансија – Пореска управа – Филијала Нови Сад 1 број 2231-435-00-00206/2017-Ј2А07-17-1 од 23.05.2017. године и Спецификацијом обавеза пореза на зараде по територијама на дан 31.12.2016. године сходно Закључку Владе 05 број 023-8410/2015 од 13.05.2015. године, на име главног дуга и камате у износу од 766.174,00 динара

1. Ову Одлуку доставити Министарству финансија - Пореска управа –

Филијала Нови Сад 1 и Привредном душтву за грађење, ремонт и одржавање пруга ЗГОП а.д. Нови Сад, ради даље реализације исте.

1. Одлука ступа на снагу наредног дана од дана објављивања у „Службеном

листу општине Инђија“.

**СКУПШТИНА ОПШТИНЕ ИНЂИЈА**

**Број:43-8/2017-I Председник,**

**Дана: 10. јула 2017.године**

**И н ђ и ј а Милан Предојевић**

**ОБРАЗЛОЖЕЊЕ**

Правни основ за доношење Одлуке о отпису потраживања општине Инђија према Привредном друштву за грађење, ремонт и одржавање пруга ЗГОП а.д. Нови Сад, садржан је у члану 32. став. 1. тачка 6. Закона о локалној самоуправи и члану 37. став 1. тачка 6. Статута општине Инђија – пречишћен текст („Службени лист општине Инђија“, број 9/13), којим је регулисано да Скупштина општине у складу са законом доноси прописе и друге опште акте.

Влада Републике Србије, дана 13.05.2015. године донела је Закључак 05 Број: 023-8410/2015 којим је у тачки 1. наложено државним повериоцима да субјекту приватизације Привредно друшштво за грађење, ремонт и одржавање пруга ЗГОП а.д. Нови Сад отпишу дуг са стањем на дан 31. децембар последње пословне године, ако се у поступку приватизације прода капитал субјекта приватизације.

Дана 02.06.2017. године Привредно друштво за грађење, ремонт и одржвање пруга ЗГОП а.д. Нови Сад је Скупштини општине Инђија, доставило Захтев за условни отпис дуга број 36/2017-39 од 29.05.2017. године, у којем се наводи да је Привредно друштво приватизовано методом продаје капитала, 08.02.2017. године закључењем уговора између Министарства привреде Р Србије и Компаније ЖОЛ ЖОНДЕУШ ЛЛП из Астане, Република Казастан, да је уговор ступио на снагу 24.03.2017. године испуњењем одложног услова купца државног капитала и да је уписана промена власничке структуре у Централни регистар хартија од вредности, Агенцији за привредне регистре и Београдској берзи хартија од вредности.

Уз захтев достављен је Закључак Владе Републике Србије 05 Број: 023-8410/2015 од 13.08.2015. године, Решење и Закључак АПР-а од 22.02.2017. и 27.03.2017. године и Усаглашавање потраживања (ИОС-и) на дан 31.12.2016. године.

Дана, 14.06.2017. године Министарство финансија Пореска управа Филијала Нови Сад 1, доставило је Обавештење о отпису дуга пореског обвезника ЗГОП а.д. Нови Сад ПИБ 101889981, матични број 08024596, у којем наводи да је Министарство финансија Пореска управа, Филијала Нови Сад 1, усагласила дуг са пореским обвезником ЗГОП а.д. Нови Сад и сачинила Записник број 2231-435-00-00206/2017-Ј2А07-17-1 од 23.05.2017. године и Спецификацију обавеза пореза на зараде и пореза на друге приход по територијалном припадности, посебно за сваку шифру општине, у оквиру рачуна обједињене наплате 4848 такође је исказан порез на зараде по територријалној припаданости. Даље се у обавештењу наводи, обзиром да је дана 08.02. 2017. године закључен уговор о продаји друштвеног капитала ЗГОП а.д. Нови Сад, да је потребно у хитном поступку донети одлуку о отпису дуга која садржи номинални износ припадајућег дела јавног прихода. По наведеном Записнику и Спецификацији укупна потраживање општине Инђија по основу пореза на зараде који је уступљени приход јединице локалне самоуправе, на име главног дуга и камате износи 766.174,00 динара

Закон о приватизацији („Службени гласник РС“, број 83/14, 46/15, 112/15 и 20/16) у члану 2. став 1. тачка 25. прописује да мере за припрему и растерећење обавеза субјекта приватизације су мере које може донети Влада када се субјект приватизације приватизује продајом капитала или спроводи докапитализација постојећег субјекта приватизације, под условима из овог закона, а тачком 26. истог члана дефинисано је да је условни отпис дуга мера за припрему и растерећење обавеза субјеката приватизације којом се државни повериоци субјекта приватизације обавезују да отпишу дуг са стањем на дан 31. децембар последње пословне године према субјекту приватизације који послује у целини или већинским друштвеним или јавним капиталом, односно капиталом који је после раскида уговора о приватизацији пренет и евидентиран у Регистру акција и удела пренетих после раскида уговора закљученог у поступку приватизације. Отпис дуга је пуноважан уколико је продат капитал субјекта приватизације, односно закључен уговор о докапитализацији. Тачком 28. истог члана дефинисано је да су поред осталих државни повериоци и јединице локалне самоуправе.

Изради Одлуке приступило се на иницијативу Председника општине Инђија како би се реализовао закључак Владе РС број 05 Број: 023-8410/2015 од 13.08.2015. године

Имајући у виду напред наведено предлаже се Скупштини општине Инђија, да Одлуку о отпису потраживања општине Инђија према Привредном друштву за грађење, ремонт и одржавање пруга ЗГОП а.д. Нови Сад, усвоји у тексту како је дат у материјалу.

**Општинска управа општине Инђија**